Suomen lämpöpumppu­yhdistyksen teettämän tutkimuksen mukaan sähkötehontarve nousee tulevaisuudessa pakkasilla. Samalla kuluttajan mahdollisuudet säästää lämmityskustannuksissa erilaisilla energiaratkaisuilla pienenevät.

Yhdistyksen mukaan kotimainen sähköntuotanto ei tuolloin enää riitä. Tutkimusraportissa on käytetty ilmatieteenlaitoksen vuoden 2012 keskiarvolämpötiloja.

Sulpun teettämän tutkimuksen mukaan sähkötehontarve nousee tulevaisuudessa pakkasilla, jolloin kotimainen sähköntuotanto ei enää riitä. Tämä kasvattaa suuresti riippuvuutta tuontisähköstä. Raportissa huomautetaan, että kun ollaan sähkötehontarve nousee huomattavasti, kun lämpötila laskee -26 asteeseen tai sen alle.

Sähköenergiayhtiöiden mukaan sähkönkäyttö on muuttunut kotitalouksissa johtuen muuttuneista lämmitysratkaisuista. Samalla sähköverkon kuormituspiikit ovat suurentuneet ja lisääntyneet. Kuormituspiikkejä aiheuttavat koteihin asennetut lämpöpumput kovilla pakkasilla.

Lämmitysenergiayhdistyksen mukaan tuore Euroopan laajuinen tutkimus (ENTSO-E:n raportti) kertoo, että Suomen sähköntuotannon tehovaje on yksi Euroopan suurimmista. Vuonna 2020 tehovaje on vain Kyproksella Suomea suurempi. ENTSO-E:n mukaan Ruotsin ja Norjan tuotanto ei riitä kattamaan Suomen tehovajetta. Tämä on tilanne reservilaitokset ja valmistuvat voimalaitokset huomioiden, yhdistyksen tiedotteessa todetaan.

Yhdistyksen mukaan sähkömarkkinoiden uudistuminen tulee muuttamaan sähkönsiirron hinnoittelua. Sähkönsiirrossa tehomaksun osuus nousee reilusti. Tehomaksu tarkoittaa kiinteää perusmaksua kiinteistön suurimman hetkellisen sähkötehontarpeen mukaan. Mitä suuremman sähkötehon kiinteistö pakkasilla sähköverkosta tarvitsee, sitä suurempi on kiinteä tehomaksu. Tehomaksun osuuden on arvioitu nousevan sähkönsiirtolaskusta 45 prosenttiin kymmenen vuoden sisällä.

Yhdistyksestä sanotaan, että sähköenergiaa toimittavat sähköverkkoyhtiöt ovat jo aloittaneet kiinteän sähkötehoon perustuvan tehomaksun sähkönsiirtolaskutuksessa.

– Tämä tarkoittaa samaa kuin kaukolämmön laskutuksessa kiinteät maksut kaukolämpöasiakkaalle eli asiakkaan säästömahdollisuudet lämmityskustannuksissa pienenevät itse tekemillään energiansäästöratkaisuilla, koska kiinteä perusmaksu on niin korkea, tiedotteessa todetaan.